# Hispania. Revista Española de Historia

Hispania. Revista Española de Historia és una revista científica, que segueix el procés d'avaluació d'experts i està editada per l'Institut d'Història del Consell Superior d'Investigacions Científiques.
Hispania és considerada com una de les revistes d'història general més significativa, i un excel·lent punt de referència per analitzar l'evolució del panorama historiogràfic espanyol del darrer segle a través dels seus continguts.

## Història

Fundada el 1940, comença essent l'òrgan d'expressió de l'Institut d'Història del CSIC que acabava de crear-se en aquell moment. La revista s'inicia amb un primer número únic de l'any 1940. La temàtica de la publicació, d'història general, abasta la Història Medieval, la Moderna i la Contemporània, amb un tractament testimonial de la Història Antigua. Es publica amb una freqüència quadrimestral. Amb la desaparició de l'Institut d'Història d'Espanya Jerónimo Zurita el 1985 i la seva integració en el Centre d'Estudis Històrics, del CSIC, Hispània es converteix en la revista dels departaments d'Història Medieval, Història Moderna i Història contemporània de l'esmentat centre. Des del 2001 els números de la revista es poden consultar en accés obert.

## Direcció

Durant la seva història la revista ha tingut diversos directors. El primer d'aquests va ser qui fora el vicedirector de l'iInstitut Jerónimo Zurita d'Història, Pío Zabala y Lera, que va dirigir la revista des del seu primer número en 1940 fins al 1958. Després d'ell la direcció de la revista ha recaigut en diverses persones, fins a arribar a l'actual director d'Hipania, l'historiador Fernando García Sanz.
* Pío Zabala y Lera (1940-1958)
* Antonio de la Torre y del Cerro (1958-1963)
* Antonio Rumeu de Armas (1963 i 1988)
* Manuel Espadas Burgos (1988-1994)
* Carlos Estepa Díez (1994-1998)
* Alfredo Alvar Ezquerra (1999-2001)
* Francisco Villacorta Baños (2002-2005)
* María Isabel Alfonso Antón (2006-2010)
* Rafael Valladares Ramírez (2011-2012)
* Miguel Angel Bunes Ibarra (2012-2014)
* Fernando García Sanz (2015-)

## Referències

* 1 2 Estepa Díez, Carlos «Las revistas de historia en España: el ejemplo de Hispania». Revista de historia Jerónimo Zurita. Institución Fernando el Católico [Zaragoza], Núm. 71, 1995, pàg. 297-308. ISSN: 0214-0993 [Consulta: 28 juliol 2017].
* 1 2 Tosete Herranz, Francisco «Midiendo la historia moderna: el impacto de la revista «Hispania» a través de las revistas universitarias de historia moderna españolas». Hispania, 62, 210, 29-06-2010, pàg. 41–63. DOI: 10.3989/hispania.2002.v62.i210.266 [Consulta: 30 juliol 2017].
* ↑ «Hispania, Revista Española de Historia». Latindex. [Consulta: 29 juliol 2017].
* ↑ Malalana Ureña, Antonio; Román Román, Adelaida; Rubio Liniers, María Cruz «Visibilidad internacional de las revistas españolas de Historia». Scripta Nova. Revista Electrónica de Geografía y Ciencias sociales. Universitat de Barcelona, Vol. XI, Núm. 234, 01-03-2007. ISSN: 1138-9788 [Consulta: 29 juliol 2017].
* ↑ «Hispaniaː Todos los números». Hispania. [Consulta: 30 juliol 2017].
* ↑ Rodríguez López, Carolina. «Pío Zabala y Lera (1879-1968)». Universidad Complutense Madrid. [Consulta: 30 juliol 2017].
* ↑ «Equipo editorial». Hispania. CSIC. ISSN: 1988-8368 [Consulta: 1r agost 2017].

## Bibliografia

* Garrido Marcos, Benigno; Gutiérrez Rodríguez, María Teresa; Pelaz López, José-Vidal; Pérez López, Pablo; Pérez Sánchez, Guillermo A. et al.; Martín de La Guardia, Ricardo; Picón Rico, Rosa María; Almuiña Fernández, Celso Jesús; Vega Cruz, Tomasa «'Hispania', revista de Historia (1940-1989)ː análisis y evolución de contenidos». Hispania: Revista española de historia, Vol. 50, Núm. 175 (Ejemplar dedicado a: 50 años de Historiografía española y americanista (I)), 1990, pàg. 393-416. ISSN: 0018-2141.

## Enllaços externs

* Hispania. Revista Española de Historia